સૌ પ્રથમ પરવળની છાલ ઉતારીને ભરવા માટે બે ભાગમાં ઊભો કાપ મૂકો. અંદરથી બી કાઢી લઈને તેને કૂકરમાં બાફી દો. એક-બે સીટી વાગ્યા બાદ તે ઉતારી લો. બીજી બાજુ, કાંદા ઝીણા સમારીને તેને તેલમાં સાંતળી લો. હવે એક વાટકામાં સેવ, કાંદા તથા બધો જ મસાલો મિક્સ કરીને બાફેલા પરવળમાં ભરી દો. ત્યારબાદ કઢાઈમાં થોડું તેલ લઈને હીંગ-મરચું નાખી વઘાર કરો. પરવળ ખૂલી ન જાય તે રીતે આ વઘાર ચમચાથી તેની પર રેડી તેને મિક્સ કરો. આ રીતે તૈયાર થયેલા શાકને કોથમીર નાખીને સજાવો.